Arsitèktur omah kang ana ing panggonan wisata iki ya iku giwa-jip utawa omah kanthi payon gendhèng. Ing kéné para wisatawan bisa nyinaoni panguripané masarakat Koréa ing mangsa Dinasti Joseon. Ana limang omah kanthi panutup gendhèng kang asalé saka pirang-pirang panggonan ing Seoul kang dipindhahaké lan direstoraèekaké ing panggonan iki. Omah kang wiwitan ya iku duwèké Yi Seung-eop, sawijining tukang kayu kang urip ing pungkasané mangsa Joseon. Ing omah-omah dipamèraké asil karya seni tradhisional Koréa kaya ta kilssam (tèknik ngelir sandhangan), hanbok (sandhangan tradhisional), maedeup (pita rajutan). Saliyné iku saben dinané, dianakaké pirang-pirang acara budaya kaya ta rékonstruksi upacara kawinan tradhisional, dolanan piranti musik gayageum lan geomungo, samulnori, béla dhiri tradhisional lan liya-liyané.